b'\n_START_ARTICLE_\nDalibor Kova\xc4\x8devi\xc4\x87\n_START_PARAGRAPH_\nDalibor Kova\xc4\x8devi\xc4\x87 (Stari Grad, 1. lipnja 1931.) je hrv. gospodarstvenik i pravnik, suobnovitelj odnosno jedan od suutemeljitelja dana\xc5\xa1nje Zagreba\xc4\x8dke burze vrijednosnica, kojoj je bio prvim predsjednikom._NEWLINE_Rodio se u Starom Gradu na Hvaru. U Zagrebu je studirao pravo. Obna\xc5\xa1ao je du\xc5\xbenost potpredsjednika Privredne komore grada Zagreba, saveznog poslanika i predsjednika Savezne skup\xc5\xa1tine za uvo\xc4\x91enje deviznog tr\xc5\xbei\xc5\xa1ta._NEWLINE_Od 1971. do 1972. je godine bio direktor Croatia osiguranja u Zagrebu. Sjednica Izvr\xc5\xa1nog komiteta SKH u Kara\xc4\x91or\xc4\x91evu, 30. studenog i 1. prosinca 1971. ostavila je posljedice i na njegovoj karijeri. Bio je jo\xc5\xa1 jedan od "prehrvatskih kadrova" te u vremenu sje\xc4\x8de Hrvatske i savezno sprovedenog pu\xc4\x8da u Hrvatskoj i on smijenjen s mjesta direktora._NEWLINE_Poslije je bio na polo\xc5\xbeaju savjetnika u Zagreba\xc4\x8dkoj banci. 20 godina nakon sje\xc4\x8de Hrvatske u Kara\xc4\x91or\xc4\x91evu kad je smijenjen s visoke funkcije u poduze\xc4\x87u, nepravda se ispravila te je 1990. opet postao visokim du\xc5\xbenosnikom u Croatia osiguranju, gdje je do 1993. bio generalnim direktorom._NEWLINE_Bio je od 27. studenoga 1990. \xc4\x8dlanom upravnog odbora Agencije za restrukturiranje i razvoj.'